Gendul ya iku barang kanggo nyimpen barang cuwèr kaya déné sirup, kécap, saos, lan banyu.[1] Gendul nduwéni gulu kang luwih ciyut tinimbang awaké.[1] Gendul lumrahé digawé saka gelas, plastik, aluminium, lan bisa uga kanggo nyimpen cuwèran kaya banyu, susu, minuman ringan, bir, anggur, obat, sabun cair, tinta.[1] Gendul saka plastik lumrahé digawé kanthi ekstrusi.[1] Piranti kanggo nutup botol diarani tutup botol (eksternal) utawa sumbat (internal).[1] Gendul uga ditutup kanthi ségel induksi.[1]
Gendul Wine kang kosong
Gendul tinemu ing Inggris ing abad 14.[2] Gendul asalé saka basa Prancis boteille lan basa latiné butticula.[2] Gendul ana sing digawé saka gelas utawa kaca lan ana sing digawé saka plastik.[2] Ukurané uga ana sing gedhé lan cilik.[2] Gendul kang cilik lumrahé kanggo wadhah parfum utawa lenga wangi.[2] Gendul kang digawé saka plastik duwé kodhe utawa simbol segitiga ing pérangan ngisor gendul.[2] Ing sanjeroné simbol segitiga iki ana angka.[2] Angka iki nuduhaké botol iki bisa dianggo manèh sawisé tau dianggo utawa malah mbebayani yèn dianggo manèh.[2] Botol kang digawé saka kaca bisa dienggo manèh utawa diisi ulang.[2] Gendul uga bisa didaur ulang lan digawé barang liyané.[2] Saliyané gendul kang kanggo wadhah kécap, saos, ana uga gendul kang digawé mirunggan kanthi wujud lan modhél kanggo bayi, gendul iki digawé kanggo wadhah susu bayi lan kanggo ngombé bayi.[2]